ગુજરાતમાં સિનિયર આઇએએસ અધિકારીઓની અછત છે ત્યારે વધુ બે ઓફિસરો દિલ્હી તરફ પ્રયાણ કરી રહ્યાં છે. રાજ્યના નાણા વિભાગના અધિક મુખ્ય સચિવ અનિલ મુકીમ આવતા મહિને દિલ્હી ડેપ્યુટેશન પર જઇ રહ્યાં છે. તેમની જેમ ઉર્જા અને પેટ્રોલિયમ વિભાગના અધિક મુખ્ય સચિવ સુજીત ગુલાટી પણ દિલ્હી ડેપ્યુટેશન પર જવાના છે. તેમની પણ દિલ્હીમાં સેક્રેટરી લેવલ માટે પસંદગી થઇ છે. હાલની સ્થિતિએ ગુજરાતના 18થી વધુ આઇએએસ ઓફિસરો ડેપ્યુટેશન પર ગયેલા છે. બીજી તરફ આ બન્ને ઓફિસરો દિલ્હી જતાં 1986 બેચના સંજય પ્રસાદ, પંકજ કુમાર, વિપુલ મિત્રા, રાજીવ ગુપ્તા અને પી.ડી.વાધેલા એડિશનલ ચીફ સેક્રેટરીના પ્રમોશન માટે વેઇટીંગમાં છે. ગુજરાતમાં છેલ્લે પી.કે.તનેજાની નિવૃત્તિ પછી એસીએસની એક પોસ્ટ ખાલી પડી હતી અને તે સંગીતા સિંઘને મળી છે. ગુજરાતમાં હાલ એસીએસ રેન્કમાં અરવિંદ અગ્રવાલ, એમ.એસ.ડાગુર, સુજીત ગુલાટી, અનિલ મુકીમ, પુનમચંદ પરમાર અને સંગીત સિંઘ છે.